Greta Vardanyan. Greta Vardanyan (1986-yil 20-fevralda tugʻilgan) – arman pauerliftingchisi va para-togʻ changʻisichi. U Armaniston uchun jami toʻrt marta Paralimpiya oʻyinlarida, bir marotaba qishki va uch marotaba yozgi paralimpiya oʻyinlarida ishtirok etgan. Vardanyan har safar yozgi oʻyinlarda bayroqdor boʻlgan. Ilk yillari. Greta Vardanyan (ismi Xndzrtsyan) 1986-yil 20-fevralda tugʻilgan. U ikki yoshida, 1988-yilda Armanistonda sodir boʻlgan zilzilada jarohat olgan. Oqibatda uning ikkala oyogʻi tizzasining tepa qismidan kesib tashlangan. Vardanyanning ota-onasi va aka-ukalari zilzila natijasida olgan jarohatlari tufayli vafot etishgan. Sportchilik faoliyati. Paratogʻ changʻisi. Vardanyan 1993-yilda sport bilan shugʻullana boshlagan, dastlab para-changʻi sportida oʻzini sinab koʻrgan. U shu sportda koʻzga tashlangan va 2002 va 2005-yillar orasida Qoʻshma Shtatlardagi musobaqalarda ishtirok etgan. Keyinchalik u AQSHdagi musobqadan soʻng, u 2006 yilda Italiyaning Turin shahrida boʻlib oʻtgan qishki Paralimpiya oʻyinlarida Armaniston nomidan qatnashgan ikki sportchidan biriga aylangan. Vardanyan gigant slalomda ayollar oʻrtasida oʻtkazilgan musobaqada qatnashib 3:43.29 natija qayd etgan va bu unga11-oʻrinni egallashni kafolatlagan. Ogʻir atletika. U 2005-yildan boshlab ogʻir atletika boʻyicha professional tarzda qatnasha boshlagan va ikki yil oʻtgach Gretsiyada boʻlib oʻtgan Yevropa ochiq chempionatida oʻz vazn toifasida ikkinchi oʻrinni egallab, kumush medalni qoʻlga kiritgan va bu uning oʻzining birinchi xalqaro musobaqasiga aylangan. Uning birinchi yozgi Paralimpiya oʻyinlari 2008-yilda Xitoyning Pekin shahrida boʻlib oʻtgan. Ochilish marosimida Millatlar paradida Armaniston bayroqdori etib tayinlangan. Vardanyan koʻtara olmagani uchun ayollar oʻrtasida 48 kilogramm vazn toifasida ishtirok eta olmagan. 2012-yilda u suzuvchi Maga Xovakimyan bilan birgalikda 2012-yilda Angliyaning London shahrida boʻlib oʻtadigan yozgi Paralimpiya oʻyinlarida Armaniston terma jamoasi ishtirok etishi uchun ayollardan tashkil topgan jamoaning bir qismi sifatida tanlab olingan. Ikkinchi marta u ochilish marosimida Millatlar paradida Armaniston bayroqdori etib tayinlangan. Vardanyan vaznni koʻtarishga muvaffaq boʻlgan. Lekin bu natija unga medallar taqdim etmagan. Bu musobaqada ham u ayollar oʻrtasidagi 48 kg vazn toifasida ishtirok etgan. Vardanyan Braziliyaning Rio-de-Janeyro shahrida boʻlib oʻtadigan 2016-yilgi yozgi Paralimpiya oʻyinlarida Armaniston nomidan ishtirok etish uchun yana bir bora tanlab olingan. Oldingi ikki oʻyinda boʻlgani kabi, u Millatlar paradida ham oʻz davlatining bayroqdori sifatida maydonga chiqgan. U oʻz vazn toifasida beshinchi oʻrinni egallagan, uning eng yaxshi natijasi boʻlib, u uchta muvaffaqiyatli urinishidan soʻng shu natijani qayd etgan. Vardanyan 2017-yilda Vengriyaning Eger shahrida boʻlib oʻtgan parapauerlifting boʻyicha Jahon kubogining ochilish marosimida ikkinchi oʻrinni egallagan. 55-kg vazn toifasida ishtirok etgan va natija qayd etgan. Bu musobaqada u chililik Kamila Kamposga magʻlub boʻlgan. Kampos natijani qayd etgan. Shaxsiy hayoti. Vardanyan oila qurgan va bir nafar qiz farzandi bor. U oilasi bilan Shiroq viloyatining Gyumri shahrida istiqomat qilgan. Sportdan tashqari, u psixolog boʻlib, Armaniston davlat pedagogika universitetida tahsil olgan.